als_Latn dik_Latn sna_Latn
Radioterapia (trajtimi duke përdorur rrezatim) përdoret herë pas here tek gratë me kancer të vezoreve, veçanërisht në qoftë se ky i fundit kufizohet në kavitetin pelvik. Në qoftë se këshillohet radioterapia, mjeku do ta diskutojë atë me ju.
Medikamentet plotësues dhe alternativë
Është e zakonshme që personat me kancer kërkojnë medikamente plotësues ose alternativë për t’u trajtuar. Shumë vetë mendojnë që ky lloj trajtimi u jep atyre një ndjesi më të madhe kontrolli mbi sëmundjen dhe me një rrezik të pakët, ose thjesht duan të provojnë gjithçka që mund të jetë premtuese.
Terapitë plotësuese përfshijnë masazh-in, meditimin dhe metoda të tjera relaksim-i që përdoren krahas me trajtimin mjekësor. Terapitë alternative janë ilaçe të pa provuar, duke përfshirë edhe disa mjekime me barna ose dietë, që përdoren në vend të trajtimit mjekësor.
Disa prej tyre janë testuar shkencërisht dhe është gjetur që nuk janë të efektshme e madje të dëmshme.
Disa terapi plotësuese janë të dobishme sepse ndihmojnë për të kapërcyer sfidat e kancerit dhe trajtimit të tij. Megjithatë, disa terapi janë posaçërisht të dëmshme në qoftë se:
- I përdorni ato në vend të trajtimit mjekësor;
- Përdorni barna ose mjekime që e bëjnë trajtimin mjekësor më pak të efektshëm;
- Shpenzoni shumë kohë dhe para me mjekime alternative të cilat thjesht nuk funksionojnë.
Prognoza
Prognoza (prognozë) për gratë me llojet më pak të zakonshme të kancerit të vezoreve zakonisht është shumë e mirë. Për gratë me kancerin më të zakonshëm epitel-ial të vezoreve nuk është kaq e lehtë të parashikohet rezultati.
Kanceri epitelial i vezoreve disa herë mund të kurohet, veçanërisht për personat e diagnostikuar në një fazë të hershme. Madje edhe kanceri epitelial i përparuar zakonisht reagon mirë ndaj trajtimit fillestar.
Ka më shumë shans që kanceri të përsëritet në qoftë se ai ka qenë i avancuar kur është diagnostikuar. Në qoftë se kanceri kthehet përsëri, megjithëse mund të mos kurohet, një trajtim i mëtejshëm (zakonisht me anë të kemioterapisë) mund ta tkurrë dhe të ndihmojë që të ruani një cilësi të mirë të jetës.
als_Latn als_Latn als_Latn als_Latn als_Latn als_Latn als_Latn als_Latn als_Latn ltg_Latn als_Latn als_Latn als_Latn